  Туспуктэм: t.me (Лариса Буранова) Майя Бывальцева 17-тӥ инвожое Глазкарысь дышетӥсьёсты дасянъя В. Г. Корленко нимо кун инстиутын ректорез быръёнъя конференци ортчиз. Люкаськемъёс дышетсконниен кивалтӥсе выльысь Янина Чиговская-Назароваез бырйизы. Со сярысь Кун думаын Удмуртилэн депутатэз Лариса Буранова телеграм-каналаз ивортӥз, со ужрадэ пыриськиз. Конференцие 99 делегатъёс – интститутын ужасьёс но дышетскись – люкаськизы. Лушкем куара сётонын тросэз соос дышетсконнилэн али кивалтӥсезлы дурбасьтӥзы. Ватсалом, вожвылъяськонэ кык адями пыриськиз. ВАТСАН Янина Александровна Чиговская-Назарова 1967-тӥ арын 4-тӥ южтолэзе вордскиз. Глазкарысь пединститутэз «ӟуч кылъя но литературая дышетӥсь» ӧнеръя йылпумъяз. Кылосбур тодосъя кандидат. 1989-тӥ арысен – институтысь ӟуч кылъя но литературая кафедраысь ассистент.2002-тӥ арысен – ӟуч кылъя но литературая кафедраысь доцент. 2004-2014 аръёсы – визьноданъя но мерлыко ужъя проректор. 2014-тӥ арысен – ректорлэсь ужзэ быдэсъясь. 2017-тӥ арын тулыспалэ ортчем конференциын ректоре бырйизы.  Тодэ вайытом, 2022-тӥ ар кутсконын Удмурт кун универсиетын матысь вить аръёслы ректоре Галина Мерзляковаез бырйизы.   Тегъёс: Дышетон Глазкар ГГПИ кивалтӥсьёс быръёнъёс Удмуртия  